
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/348/19.09.2006 

	
	
	


A  V  I  Z

asupra propunerii legislative pentru modificarea şi completarea Legii nr. 571/2003 privind Codul Fiscal, Camera Deputaţilor fiind Cameră decizională (PLx 613/03.07.2006)

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu propunerea legislativă pentru modificarea şi completarea Legii nr. 571/2003 privind Codul Fiscal, Camera Deputaţilor fiind Cameră decizională.


Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat propunerea legislativă în şedinţa din 19 septembrie 2006.


            Propunerea legislativă vizează modificarea art. 152 alin. (3) din Legea nr. 571/2003 privind Codul fiscal, cu modificările şi completările ulterioare, prin care se propune ca persoanele juridice care depăşesc plafonul legal şi nu se înregistrează ca plătitor de TVA să fie sancţionate cu amendă contravenţională şi plata de dobândă şi penalităţi care se vor calcula la TVA-ul datorat statului şi neplătit, la care se adaugă obligaţia de a plăti impozitul restant. Trebuie precizat că, în prezent, la aceste sancţiuni se mai adaugă şi decăderea din dreptul de a mai deduce TVA-ul în conformitate cu prevederile legale în vigoare.  
          Senatul a respins propunerea legislativă în şedinţa din 29 iunie 2006.


În urma dezbaterilor, membrii Comisiei pentru politică economică, reformă şi privatizare au hotărât cu  unanimitate de voturi respingerea propunerii legislative.
                PREŞEDINTE,


         Mihai Tudose

         SECRETAR






    Vasile Cosmin Nicula

                                                                                                                       










Consilier 









        Alina Hodivoianu 

